  Майя Бывальцева Удмуртиысь Владислав Лекомцев Германиысь Дрезденын суй-пыдзыя сӧсыр спортсменъёслэн куасэн бызьылонъя но биатлонъя дуннелэн кубокез понна вожвылъяськонзылэн кыкетӥ люкетаз зарни медаль утӥз. Со сярысь элькунысь спортъя дасяськонъя центрлэн «ВКонтакте» мерлыко вотэсысь огиназ ивортэмын. 13-тӥ толшоре куасэн бызьылонъя спринтын ӵошатсконъёс ортчизы. Лекомцев LW2-9 классын спортсменъёс пӧлын вормиз. Кыкетӥ инты Россиысь Александр Проньков басьтӥз. Дуннелэн кубокезлэн кыкетӥ люкетаз 16 кунъёсысь 100-лэсь трос спортсменъёс пырисько. 11-15 толшоре куасэн бызьылонъя ӵошатсконъёс ортчозы, 16-19 толшоре – биатлонын Тодэ вайытом, вожвылъяськонлэн нырысетӥ люкетаз Норвегиын Владислав Лекомцев куинь зарни но кык азвесь медальёс утӥз. Тегъёс: Спорт Удмуртия ВладиславЛекомцев куасэнбызьылон Паралимпиада  